Ijeoma Grace Agu Amụrụ Ijeoma Grace Agu June 16 Agụm Akwụkwọ Nnamdi Azikiwe University Aka Ọrụ Actress Ijeoma Grace Agu bụ nwaafọ Naịjirịa na-eme ihe nkiri. A họpụtara ya na "Ọkachamma na-akwado ihe nkiri na "12th Africa Movie Academy Awards". O turu ugo mmeri dịka onye ga-eme ihe nkiri nke ọma na 2014 "Best of Nollywood Awards". Na 2007, o mere ngosi izizi ya na usoro TV nke Eldorado . O so na ndị otu ọmenaala na 2012 London Olympic Games . Agu bụ nwa mbụ n'ime ụmụ ise nne na nna ya mụrụ. Dị ka akụkọ ndị Pulse Naịjirịa siri kwuo, a zụlitere ya na Benin na Lagos Steeti . Ọ nwere akara ugo mmụta mbụ ya na Biochemistry na Mahadum Nnamdị Azikiwe na 2007. Ọ lụrụ di ma mụta nwa nwanyị. Ọ na-akọwa nna ya bụ onye tinyere mụọ ime ihe nkiri n'ime ya. Dị ka Agu si kwuo, ime ihe nkiri ya bidoro mgbe ọ dị afọ 14. Mgbe ọ na-agwa The Nation (Naịjirịa) okwu gbasara mmekọ nwoke na nwoke na Nolịwudu, Agụ kọwara na omume ahụ bụ mmehie ebe ndị ụka nọ, mana ọ bụghị mmebi iwu na-achị mmadụ.